EELNÕU 2018/44

								KOMISJONID:

eelarve- ja arengu-	X	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	
noortevolikogu	X	
seeniorite nõukoda	X	
saadikurühmad	X	

VILJANDI LINNAVOLIKOGU

OTSUS

25. jaanuar 2018   nr

Viljandi linna 2017. aasta aastapreemia

Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid Viljandi Linnavolikogu

o t s u s t a b:

1. Kinnitada salajase hääletuse tulemused.

2. Viljandi linna 2017. aasta aastapreemia saaja on …………………………. .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Johan-Kristjan Konovalov
Esitatud: 08.01.2018
Esitaja: Viljandi Linnavalitsus			Ettekandja: Helir-Valdor Seeder
Lk arv: 6
Hääletamine: poolthäälteenamus

Seletuskiri
Viljandi linna 2017. aasta aastapreemia

Eelnõu eesmärk on tunnustada möödunud kalendriaastal Viljandi linnale olulise tähtsusega tegu või saavutust. Aastapreemia määramine toimub Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid. Ettepanekuid esitati kokku 17. Laekunud ettepanekute põhjal on koostatud koondtabel.
Preemia suurus on 1500 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja Viljandi linna teenetemärk.
Preemia antakse üle Eesti Vabariigi 100. aastapäevale pühendatud pidulikul kontsert-aktusel Ugala teatris 24. veebruaril 2018.

	Kandidaat	Põhjendus	
1.	Rauno Tuula ja Riho Maisa 2x	Ligi 260 külastajat mahutava modernse ja maailmatasemel kino rajamise eest Viljandisse.
Soovime, et Viljandi linn tunnustaks Raunot ja Riho, mehi, kes tõeliselt väärivad seda oma ettevõtlikkuse, sihikindluse ja tegutsemisjulguse eest.

Esitan Viljandi linna aastapreemia kandidaadiks  meeskonna Rauno Tuula ja Riho Maisa Viljandisse kaasaegse kino ehitamise ja võimaluse loomise eest olla jälle linn, kus on parima tasemega kino vaatamise võimalus. Riigi või linna raha eest ehitamine pole väga keeruline, kuid oma isiklikud vahendid panna teenima inimesi on märkamist ja tunnustamist vääriv tegu. Noored mehed Rauno Tuula ja Riho Maisa on kindlasti linna 2017. aastapreemiat väärt!	
2.	Kristiina Alliksaar 3x	Ugala teatri kauaoodatud renoveerimise eduka läbiviimise eest, teatrikollektiivi innustamise ja tugevdamise eest ajutistel pindadel viibimise aegu.

Ugala teatri renoveerimine, Ugala teatri edukas juhtimine ja publiku arvu suurendamine käesoleval aastal (ca 90 000). Ugala teatrijuht Kristiina Alliksaar on üks Eesti hinnatumaid kultuurikorraldajaid. Ammu enne
seda, kui ta teatrit juhtima ja ehitama hakkas on olnud ta kaastegev mitmete tuntud festivalide korraldamises (Tallinn Music Week, Rabarock, Viljandi pärimusmuusika festival, Puude taga on inimene jpt). Ta on töötanud ka Viljandimaa Omavalitsuste Liidu kultuuri ja noorsootöö nõunikuna. Viimasel 10nel aastal on ta jaganud oma kogemusi TÜ Viljandi kultuuriakadeemias peamiselt kultuurikorralduse eriala tudengitele.
Tema korraldustöö pagasisse mahuvad nii mitmete Eesti artistide plaatide välja andmised, välisartistide (Robbie Williams, Madonna jt) kontsertide korraldamised Eestis, kui EV 90 Presidendi kontsert-aktuse korraldamine. Tema suureks missiooniks on teha kultuurisündmused ligipääsetavaks ja kättesaadavaks ka erivajadustega inimestele. Kristiina aitas korraldada sel suvel Viljandis toimunud erivajadustega inimeste laulu- ja tantsupidu, millest said osa ka kuulmispuudega inimesed, kuna kogu pidu tõlgiti eesti viipekeelde. Tänu temale toimuvad Ugala teatris kirjeldustõlkega etendused, millest saavad osa nägemispuudega inimesed (vaegnägijad ja pimedad). Ta on nõudlik, kiire mõtlemisega, otsekohene, lahendusi otsiv, tohutu töövõimega ja tugeva empaatiavõimega inimene.

Ugala teatrijuht Kristiina Alliksaar on üks Eesti hinnatumaid kultuurikorraldajaid. Ammu enne seda, kui ta teatrit juhtima ja ehitama hakkas on olnud ta kaastegev mitmete tuntud festivalide korraldamises (Tallinn Music Week, Rabarock, Viljandi pärimusmuusika festival, Puude taga on inimene jpt). Ta on töötanud ka Viljandimaa Omavalitsuste Liidu kultuuri ja noorsootöö nõunikuna. Viimasel 10 aastal on ta jaganud oma kogemusi TÜ Viljandi kultuuriakadeemias peamiselt kultuurikorralduse eriala tudengitele. Tema korraldustöö pagasisse mahuvad nii mitmete Eesti artistide plaatide välja andmised, välisartistide (Robbie Williams, Madonna jt) kontsertide korraldamised Eestis, kui EV 90 Presidendi kontsert-aktuse korraldamine. Tema suureks missiooniks on teha kultuurisündmused ligipääsetavaks ja kättesaadavaks ka erivajadustega inimestele. Kristiina aitas korraldada sel suvel Viljandis toimunud erivajadustega inimeste laulu- ja tantsupidu, millest said osa ka kuulmispuudega inimesed, kuna kogu pidu tõlgiti eesti viipekeelde. Tänu temale toimuvad Ugala teatris kirjeldustõlkega etendused, millest saavad osa nägemispuudega inimesed (vaegnägijad ja pimedad). Ta on nõudlik, kiire mõtlemisega, otsekohene, lahendusi otsiv, tohutu töövõimega ja tugeva empaatiavõimega inimene.	
3.	Ugala teatri juhtkond (Kristiina Alliksaar jt)	Teatrihoone restaureerimine ja kaasajastamine. Valgusinstallatsioonid, projekt "Eesriie". Teatrielu käimatõmbamine. Etenduste kvaliteedi tõus.	
4.	Kristiina Alliksaar ja Ugala	Ugala teatri viimaste aastate menu on seotud Kristiina Alliksaare tööga. Tegemist on andeka juhiga, kelle käe all on teater saanud lähedaseks kogukonnaga ning on kasvanud linna suunas avatud kultuuriasutuseks.	
5.	Kino Viljandisse toojad	Paljude viljandlaste unistus kodulähedasest kinost sai 2017. aastal täidetud ning seda tänu eraettevõtjatele, kes julgesid võtta riski ning Viljandisse kino tuua. Väärt mehed, väärt tegu ning kogu linn tänab!	
6.	Viljandi kino 2x	Pikaaegne ootus on lõppenud ning eraettevõtjad suutsid Viljandisse taas korraliku kino luua. Tähtis kogu linnale.

Mitu aastat kinovabadust sai sel aastal lõpu, kui Centrumi tegijad tõid Viljandisse kino. Pikk ootus on läbi ning viljandlastel taas hea kinos filme vaatamas käia. 	
7.	Viljandi Centrum AS	Viljandi Centrum AS vedamisel loodi Viljandisse tingimused kaasaegse kinomaja tekkeks ning koostöös Forum Cinemas’ega avati 2017. aastal üle pikkade aastate Viljandis kino. Esimesel tegevusaastal on Viljandi kino külastanud üle 90 000 filmihuvilise. Mitmekesistatud on linna vaba aja veetmise võimalusi ning kaasa aidatud linna arengule.	
8.	Ugala teater 2x	Teater Ugala avas tänavu oma renoveeritud teatrimaja, kuid aastapreemia vääriliseks teeb neid see, et lisaks 90 000 inimese meelitamisele teatrisse on mitmekesistatud linna (kultuuri)elu laiemalt. Tänu edukale turundustööle ja mitmekesisele kultuuriprogrammile on linna toodud palju külalisi ja kaasa aidatud ettevõtluse arengule (majutusasutused, söögikohad jne). Uue hooaja alguse puhul korraldati linnas mitmeid ettevõtmisi nagu nt teatri täika, Ugala mälumäng jpm. Hansapäevade raames korraldati Ugala tiigi ääres kontsert, mida olid kuulama ja vaatama tulnud terve hulk viljandlasi. Samuti toimus Ugalas Teatriauhindade gala, mille lavastajaks oli Ugala enda näitleja/lavastaja Tanel Ingi. 
Ugala teatri tegevus 2017. aastal ei piirdunud ühe maja avamisega, vaid oma mitmeplaaniliste ettevõtmistega oldi mõneski mõttes linna kultuurielu veduriks.

Pärast edukat tegutsemist Ugala black boxis Pargi tänaval 2 aasta jooksul (tehaseruumidesse loodud ajutises teatrikompleksis, mis pälvis 2016. aasta Kultuurkapitali aastaauhinna), avati kevadel 2017 täielikult renoveeritud Ugala teatrimaja Vaksali tänaval. Järgnes ääretult sündmusterikas uude majja sisseelamise periood ning 2017. aasta lõppedes saab Ugala teater välja öelda numbrid, et tänavu külastas Ugala teatri etendusi 90 000 teatrikülastajat. Viimati nautis Ugala teater selliseid publikunumbreid aastal 1991, kui maksevahendiks oli rubla, Viljandi linnas elanikearv 8000 inimese võrra suurem ja Eesti rahvastikuarv ületas 1,5 miljonit. Nüüd, mil teatrite arv ja üldine konkurents kultuuri- ja meelelahutusvaldkonnas on 26 aastaga kordades suurenenud, on Ugala teatri külastajate arv märkimisväärne edulugu (veel 2013. aastal oli Ugala teater sulgemisohus, maja täielikult amortiseerinud, külastajate arv 43 000). Kogu külastajate üldarvust 70 000 inimest külastas Ugala teatri etendusi Viljandi linnas. Lisaks positiivsele mainekujunduslikule mõjule Viljandi linnale, kus terve kalendriaasta jooksul sai Ugala teater  ja seeläbi ka Viljandi tähelepanu kõikvõimalikes vormides (tele-, raadio, veebi- ja trükimeedia), võib kindlasti esile tuua ka üldist regionaalselt majanduslikku mõju. Otseselt Ugala teatri avamisele viidates näitasid kasvutrende nii piirkonna hotellide, hostelite kui ka teiste majutusteenust pakkuvate asutuste külastajatenumbrid. Ugala renoveeritud maja avamisega saabunud siseturistidele pakkusid oma teenuseid ka erinevad toitlustuskohad ja muud teenusepakkujad. Detsembris 2017 pälvis renoveeritud teatrimaja Lõuna-Eesti parima turismiobjekti tiitli (varasemalt on seda tiitli pälvinud ERM, AHHAA Keskus ja teised suured piirkondlikud tõmbekeskused), mis tõestab, et Ugala teatri mõju ulatust piirkondlikule turismile nähakse ning tunnustatakse üle-eestiliselt ka turismispetsialistide poolt. Lisaks igapäevasele etendustegevusele oli Ugala pildis ka rahvusvahelise teatripäeva korraldamisega, mida jälgis teleülekande vahendusel rohkem kui 165 000 televaatajat. Samuti panustas Ugala teater Viljandi sündmustekalendrisse ka laiapõhjaliste kogukondlike üritustega: korraldati erinevaid üritusi, kontserte, näitusi, Hansapäevade raames avati katusekontserdiga linnarahvale jalutuspromenaad, linna sünnipäevanädalal korraldati kultuuriliselt kirev mini-festival. Ugala mastaapne uus fassaadivalgustus on avaldanud suurt mõju linnaruumi kujundamisele. Ugala teater on Viljandi linna lahutamatu osa ja 2017. aasta külastajate arv märgistab Ugala teatri ning Viljandi üheks esimeseks teatrieelistuseks tõusmist.	
9.	Viljandi Kassisaba tee ehitus ja selle meeskond (ehituse lõpetamine 2017. aastal; Kassisaba tee kogukondliku algatusena rajanud meeskond, inimesed)	Kassisaba tee on kodanikualgatuse ja kogukonnapõhise tegevuse ning kogukondliku arengu üks eredamaid sümboleid ja näiteid Viljandi linnas. Rajati oluline jalgtee ja ühendus Viljandi trepimäe ja Pika tänava vahel. 2017. aastasse jäi selle objekti valmimine ja lõpetamine. Kogukonna tegevuse ja kogukondliku arengu näide ja tulemus. Kassisaba tee ehituse käivitasid ning tegid suures osas selle piirkonna ja kogukonna inimesed. Töö lõpetamine ning suuremate investeeringute tegemine jäi tõesti Viljandi linnavalitsuse teha.	
10.	Marek Johanson	Ta on entusiastlik ja sihikindel Viljandi Rattaklubi Rattakooli vanemtreener juba 14. aastat, Eesti jalgratturite liidu treenerite nõukogu liige ning Eesti noortekoondiste treener.
Marek on nullist üles ehitanud hästi toimiva jalgrattakooli Viljandis, aastatega on ta kaasanud  väga suure hulga noori tegelema  jalgrattaspordiga ning hoolitsenud Viljandi linna ja Viljandimaa noorte liikumisharrastuse ning sportimisvõimaluste  mitmekülgse arendamise eest ning tunneb endal vastutust anda noortele võimalust tegeleda jalgrattaspordiga nii huviharidusena kui ka täiesti tipptasemele jõudmiseks, tema käe all on võimalik harjutada viite erinevat jalgrattaspordi distsipliini.
Marek  pühendub rattaspordi edendamisele nii nädala sees ja nädalavahetustel, 364 päeva aastas, samuti seisab ta hea  kõigi Viljandimaal toimuvate rattaspordi ürituste  kordamineku eest ning aitab läbi viia ka mudilaste ja noorte liikumisharrastuse väljakujundamiseks korraldatavaid  spordipäevi. 
Tema juhendatavad ratturid  on hinnatud sõitjad nii vabariigi koondises kui ka välisklubides , nad on esindanud Eestit MK-etappidel, Universiaadidel, EM-idel ja MM-idel, Euroopa Noorte Olümpiapäevadel ja teistel kaalukatel rahvusvahelistel võistlustel.
Tema töö tulemuslikkusele annab kinnituse  see, et tema juhendatavatest sportlastest on aastate jooksul  välisklubidega lepingu sõlminud ja neis edukalt  sõitnud  hulga  rattureid.  2017.aastal sõlmis lepingu ja sõitis 4 tema kasvandikku Prantsusmaa tiimides. 
Ta on valitud Vabariikliku Spordiliidu Jõud  aasta maakonna spordiedendajaks, teda on hinnatud kolmel korral Viljandimaa parimaks treeneriks.
Teda on valitud 2014. ja 2017.aastal  Eesti Vabariigi parimaks jalgrattaspordi noortetreeneriks.
Ta on tõeline Viljandi linna ja Viljandimaa saadik nii Eestis kui ka väljaspool.
Marek Johansoni hoolealuste parimad saavutused 2017:
2017.aasta hooajal saavutas Viljandi Rattaklubi Eesti Jalgratturite Liidu  noorteklubide reitingus väga kõrge  kolmanda koha(53.klubi konkurentsis.)
2017.aastal valiti Marek Johanson Eesti parimaks jalgrattaspordi noortetreeneriks.
2017.aastal  valiti tema õpilane Joosep Sankmann  Eesti parimaks meesjuunioriks.
2017.aastal saavutas tema õpilane Erki Laanemäe Euroopa Noorte Olümpial temposõidus 13.koha.
2017 võitsid tema hoolealused Viljandi Rattaklubist  individuaalselt esikoha kahel suurel rahvusvahelisel noortetuuril,  Riia velotuuril(Henri Treimuth) ja Utena velotuuril(Toomas Vool).
2017 võitsid tema õpilased meeskondliku  kuldmedali EMV-telt noorte mitmepäevasõidus (Laanemäe, Vool, Treimuth, Mõttus, Tiirats, Tamm).
2017. võitsid tema õpilased meeskondlikult Sakala mängud.
2017. saavutasid tema kasvandikud meeskondlikult  III koha Eesti linnade mängude.
2017. jõudsid tema kasvandikud  poodiumile ja top 6-te väga kõrgetasemelistel Prantsusmaa rahvusvahelistel võidusõitudel: GP de la Baule 2.(Greg Hallop),GP de Longwi 2.(Jaanus Tasane),
GP de Vilette d`Anthon 4. ja GP de Saint-Amour 6.(Kristjan Johanson).
2017. aastal võitsid tema õpilased Eesti Meistrivõistlustelt  22 medalit.
2017. aastal jõudsid Eesti koondisse sõitma kaheksa tema treenitavat ratturit.
Välisklubidega sõlmis 2017.aastal lepingu neli tema kasvandikku.	
11.	“Centrumi” meeskond, kes tegi Viljandisse kino	Aastaid ainult räägiti kino ehitamisest. See noorte ettevõtjate seltskond tegi selle ära ja aastaga ligi 100 000 külastust.	
12.	Forum Cinemas AS	Avasid Viljandisse kaua oodatud kino.	

(allkirjastatud digitaalselt)
Johan-Kristjan Konovalov
avalike suhete spetsialist